ཁོས་རང་གི་རྣ་ཐོས་ཀྱི་རྒྱུ་ཆ་དང་ཨ་ཕའི་འཕྲིན་ཡིགའདྲ་པར་ཆེ་ཆུང་ཀུན་ལ་བརྟེན་ནས་ཨ་ཕའི་ཆུང་དུས་ཀྱི་སྣང་བརྙན་དང་།འཚོ་བའི་མྱོང་ཚོར།སྐབས་དེའི་སྤྱི་ཚོགས་ཀྱི་གནས་ཚུལ་སོགས་བྲིས་པ་གསོན་ཉམས་ལྡན་ཞིང་དཔྱད་བརྗོད་བཏོན་པའང་ཚུལ་དང་མཐུན་པ་ཞིག་རེད།ཡིན་ན་ཡང་།ཨ་ཕའི་གཞོན་ནུའི་དུས་སྐབས་སུ་སླེབས་དུས།ཁོས་རྟོག་བཟོ་ཁོ་ནར་བརྟེན་ནས་བྲིས་པ་ཡིན་པས་ཡང་བསྐྱར་འབྲི་དགོས་བྱུང་།སྐབས་དེར།ཁོས་འཇམ་པའི་ངག་གིས་ཨ་ཡེ་དང་ཨ་མ་ལ་འདྲི་བ་དང་།ཁོ་མོ་གཉིས་ལ་གསལ་ཆ་མེད་པའི་གནས་ཚུལ་རྣམས་སྡེ་བའི་རྒན་དར་དག་ལ་འདྲི་རུ་མི་འགྲོ་ཀ་མེད་དུ་གྱུར།